НОВО ПРЖУЉ

П

****роф. др Ново Пржуљ, дописни члан АНУРС-а у радном саставу, рођен је 14. ја­нуа­­ра 1956. у селу Лазе, општи­на Со­ко­лац, гдје је завршио основну школу и гимназију. Дипломирао је 1980. на По­љо­при­­вредном факултету у Сара­јеву, Ратарски од­сјек, са про­сјечном оцје­­ном 9,8. Посли­једипломске студије завршио је на гру­пи Генетика и опле­ме­њи­вање биљака на Пољопривредном фа­ку­лтету у Но­вом Саду, гдје је маги­­стрирао 1984. те­зом *На*­*сље*­*ђивање компоненти приноса код па*­*суља (Pha*­*seo*­*lus vulgaris L)* и докторирао 1989. го­дине дисер­та­ци­јом *Насљеђивање дужи*­*не веге*­*та*­*тивног периода и периода налијевања зрна и њихов утицај на при*­*нос јаре пшенице*. Радио је на Пољопривредном факул­тету у Сарајеву у пе­риоду 1981–1992, а од 1992. до данас изводи наставу из об­ла­сти генетике и опле­мењивања пољопри­вредних биљака и генетике и оп­ле­ме­њи­вања жи­во­тиња на Пољопривредном факултету Универзитета у Источ­ном Сара­јеву. Од ос­ни­­­вања Пољо­при­вредног факултета у Бањој Луци 1992. године, па до 2003. држао је предавања из предмета Гене­тика, а од 1. но­вем­бра 2014. у стал­­­ном је радном односу на овом факултету. На Пољо­прив­ре­дном факул­те­ту у Сарајеву изабран је у звање доцента 1989, а на Пољо­при­вредном фа­кул­­тету у Бањој Луци у звање ванредног профе­сора 1997. и ре­довног 2002. го­дине. У периоду 1994–2014. радио је у Институту за ратар­ство и повр­тар­ство у Но­вом Саду, гдје је биран у звање научног са­радника 1994, вишег научног са­рад­ника 1999. и научног савјетника 2002. године. Специ­ја­ли­зацију из об­ла­сти генетике, молекуларне биологије, гене­тичких ре­­су­рса, банкe биљних ге­на, оплемењивања и квалитета жита, одрживе по­љо­­при­вреде и руралног раз­во­ја обавио је у Мексику, Кали­фор­нији, Орегону, Сје­вер­ној Ка­ролини, Нор­веш­кој, Њемачкој и на Тајвану.

За дописног члана Академије наука и умјетности Републике Српске, изван радног састава, изабран је 21. децембра 2012, а у радни састав пре­ве­ден је 4. децембра 2015. године. Предсједник је Одбора за биотехничке нау­ке при Академијином Одјељењу природно-математичких наука и члан Струч­не ре­дак­ције за пољо­привреду, шумарство и водопривреду *Енцикло*­*педије Репу*­*блике Срп­ске*. Добитник је По­веље општине Соколац (2010).

Научни резултати проф. др Нове Пржуља сврставају се у научну област биолошких наука, ужа научна област: генетика и оплемењивање пољопри­вред­них биљака и генетика и оплемењивање животиња. Његов научноистра­жи­вачки рад односи се на генетику квантитативних особина, оплемењивање, сје­менарство, физиологију, генетику раста и разви­тка, абиотички стрес, интер­­акцију биљка и агроеколошких услова и квалитет стрних жита.Обја­вио је три поглавља у тематском зборнику водећег међуна­родног значаја, 38 ра­дова у часописима са SCI листе са импакт фактором, 58 радова у цје­лини у збор­ницима са међународних скупова, 19 ра­дова у цје­ли­ни у националним збор­ни­ци­ма, 47 радова у водећим часописима на­цио­нал­ног значаја, 62 рада у ча­со­пи­си­ма националног значаја, двије истак­нуте моно­графије и још три моно­гра­фи­је националног значаја. Одр­жао је четири предавања по позиву на међу­на­род­ним скуповима. Писао је ре­цензије за часописе „Euphytica”, „Euro­pean Journal of Agronomy”, „Journal of Agro­nomy and Crop Science” и „Gene­ti­ka”, за међу­на­род­н­е скупове, домаће ча­со­­­писе, скупове и за нацио­налних про­јеката. Уче­сник је у већем бро­ју пројеката министарстава науке Босне и Херцеговине, Србије и Репу­бли­ке Српске. Створио је 87 сорти јечма, овса и ражи, које су признате у Србији, Мађарској, Румунији, Бугарској, Украјини и БиХ. Нај­рас­про­­стра­ње­није сорте у производњи су Нониус, Руд­ник, Ново­сад­ски 525, Новосадски 565, НС Јадар, НС Саво, Новосадски го­ло­зрни. Радови су му цитирани 387 пута, h-индекс је 11, i10-индекс 12 (Google Scholar). Аутор је једног уџбе­ника из генетике и коаутор уџбеника из сје­менарства. Ментор је за више док­тор­ских дисертација, магистарских, мастер и дипломских радова. Био је члан ви­ше комисија за одбра­ну маги­старских рад­ова и докторских ди­сер­­тација на пољопривредним фа­кул­тетима у Београду, Новом Саду, Бањој Луци и Источ­ном Сарајеву.

Био је продекан за научноистраживачки рад на Пољо­при­вредном факул­тету у Бањој Луци и члан првог Управног од­бора овог факултета у периоду 1992–1994, замјеник управника и управник Оде­љења за стрна жита у Инсти­туту за ратарство и повртарство у Новом Саду. Предсједник је Сортне ко­ми­сије Ре­пу­блике Српске, члан Комисије за категоризацију часописа при Ми­ни­­­стар­ству науке и технологије Републике Српске и члан Техничког ко­ми­­тета BАS/ТC 45 Пољопривреда, Института за стандардизацију БиХ. Члан је науч­них одбора часописâ „Агро­зна­ње” и „Agrofor”, те међу­на­родних сим­по­зијума „AgroRes”, „Agrosym”, „Scientific and technological develop­ment, mode­ling, manage­ment and solutions for computer-aided activities of agri­cul­tural produ­cers in the region” и „International Congress on Molecular Biology and Biotechno­logy”.